פלורנטין (סדרת טלוויזיה)

פלורנטין היא סדרת טלוויזיה ישראלית שהופקה על ידי הפקות תוצרת הארץ ושודרה בין השנים 1997–2000 בערוץ 2, במסגרת זכיינית השידור טלעד.

החל ספטמבר 2019, הסדרה חזרה להיות משודרת בערוץ 24  בשעות הלילה (ומרתון שבועי בלילה בין שישי לשבת).

החל מאוקטובר 2021 משודרת הסדרה בשעות הלילה בערוץ רשת 13.

הסדרה, אשר נוצרה על ידי אודי זמברג (מפיק הסדרה) ואיתן פוקס (במאי הסדרה), עדו בורנשטיין וגל אוחובסקי (תסריטאי הסדרה), עוקבת אחר חייהם של חבורת צעירים, בגילאי העשרים לחייהם, הגרים בשכונת פלורנטין שבתל אביב. סיפורי אהבה, חברויות, חיים מקצועיים וכן מריבות ומכשולים, כולם הופיעו במהלך שלוש עונות הסדרה, דרך שלל הדמויות השונות.

שיר הנושא של הסדרה היה "מכה אפורה" של מוניקה סקס.

תקציר העלילה
הסדרה עוקבת, בעיקר, אחר שלוש דמויות המתגוררות בדירת שותפים בפלורנטין: תותי (קארין אופיר), צעירה תמימה וחובבת שוקו, איגי (אורי בנאי) הומוסקסואל נשי העובד כאופה, ושותפם החדש, תומר (אבשלום פולק), סטודנט לקולנוע שעבר לתל אביב מירושלים ומתמודד במהלך הסדרה עם זהותו המינית כהומוסקסואל (דירת שותפים בהרכב דומה מופיעה בסרטם המאוחר יותר של אותם יוצרים, "הבועה"). כמו כן עוקבת הסדרה אחר דמויות נוספות הגרות בשכנות לדירת השותפים ומנהלות איתם קשרים חברתיים מגוונים. כמעט כל פרק בסדרה עוקב אחר אחת מהדמויות, יחסיה עם האנשים הסובבים אותה, חייה המקצועיים ומהלך חייה, בניסיון למצוא הגדרה עצמית, אהבה ואושר. שכונת פלורנטין הופכת במהרה לסמל לחיי חוסר הגדרה ונעורים אינסופיים, המשמשת הן כנקודת מפלט והן כמצב חסר מוצא לדמויות המסובכות.

 פרקים 

עונה ראשונה
 להצגת התוכן - לחצו על "הצגה" משמאל

עונה שנייה
 להצגת התוכן - לחצו על "הצגה" משמאל

עונה שלישית
 להצגת התוכן - לחצו על "הצגה" משמאל

 שחקנים ודמויות 
 שחקנים ראשיים 
 שם השחקן/ית שם הדמות כינוי חיבה מקצוע אודות קארין אופיר  רותי טל  תותי   חברת ילדות של שירה ותומר אורי בנאי  יגאל  איגי  אופה, צייר  שותפה לדירה של תותי סמי הורי  יעקב לוי  קובי  שותף בבית-הקפה של מאור  בחור ממשפחה מסורתית, מיודד עם מאור ומתאהב בתותי איילת זורר  שירה שטיינברג   מגישה בערוץ הילדים  חברת ילדות של תותי ותומר, בת-זוגו של מאור עם תחילת הסדרה עדי טרר  מאור נוימן   בעלים של בית-קפה בפלורנטין  בן-זוגה של שירה עם תחילת הסדרה דנה מודן  גלי לב  גל גל  כתבת רכילות מקומית  עמי סמולרצ'יק  חנן תפוח  חנץ'  גנן  חנון שמתאהב בגלי אבשלום פולק  תומר שביט   סטודנט לקולנוע  חבר ילדות של תותי ושירה ניר פרידמן  ציון חוה  צמר  מוזיקאי  בן-זוגה של גלי עם תחילת הסדרה

שחקנים בתפקידי משנה
 שם השחקן/ית שם הדמות אודות לואיז אשר  לואיז  תושבת פלורנטין, בעלת חנות לווילונות  שרגית בוקובסקי  דוברת  מאפרת שלום בן דרור  מר נתן  מנהל בית הספר רנה קסין בירושלים בשנת 1990   זיו בן צבי   צלם פפראצי שעובד עם גלי  להקת השוונג   להקת צמר גיל ורנר  צ'ופצ'יק הצ'יטה  הסיידקיק של שירה בתוכנית הטלוויזיה שלה  כרמל להב
הגר פלטו חושן  הבת של תותי ושל קובי יחזקאל לזרוב  ארז בלום  חברה לשעבר של שירה שנהרג במהלך שירותו הצבאי מיכל קמחי   יועצת שיווק

 שחקנים אורחים 
 שם השחקן/ית שם הדמות אודות יחזקאל לזרוב  ארז  חבר של שירה שנהרג בלבנון אדם הורוביץ  גור  בחור ששירה יוצאת איתו אורי גבריאל  הרב ברוך לוי  אבא של קובי אורלי בן-גרטי  מירי לוי  אחותו של קובי אילן גנני  קופי  חבר של חנן אירית סוקי   סרוגייט המטפלת בתומר אלברט אילוז  ניסים גבאי  אבא של סימה אלי כהן  מייקל  דוד של מאור אסתי ירושלמי  סימה   אפרת כהן  שירז   אריק קנלר  קלמפפר  הסוכן של שירה אשר סיון  חיים כהן  מפיק ג'וליאנו מר  רמי  ערבי מעזה שגר בפלורנטין גבי אלדור   אמא של גלי גל זייד   סוכן שב"כ דני סידס   אחיו של צמר טינקרבל   בתפקיד עצמה יענקל'ה יעקובסון  אביהו שביט  אבא של תומר, תא"ל במיל' ומנכ"ל חברת היי-טק ישראל דמידוב  סשה  שכן נשוי, עולה חדש מאוקראינה, מנהל רומן עם תותי לוסי דובינצ'יק  לוטוס  נערה שגונבת מחנן את כרטיס האשראי שלו ליאור אשכנזי  אהרון  עורך דין שמתגורר בניו יורק מוטי כץ  אלי גלוטמן  מפיק טלוויזיה ניצה שאול  רינה שביט  אמא של תומר נירה רבינוביץ'   אמא של שירה סווטלנה דמידוב  סווטלנה  אשתו של סשה פולי רשף   מפיק צילה דגן  חנה בלום  אמו השכולה של ארז ראובן עטר   מאמן כדורגל רוזינה קמבוס  חוה  לקוחה של מאור וחנן, גרה ברמת השרון  רונית אלקבץ  ניקול  דוגמנית עירום רועי לוי  צחי שביט  אחיו של תומר ריימונד אבקסיס   אמא של קובי רפי רוטשטיין  צ'ומפי  חבר של חנן שאול מזרחי   בנקאי שולה חן  רחל "רוחל'ה" טל  אמא של תותי שמיל בן ארי  בוננזה   אורלי ויינרמן   שירה  מאור מתחיל איתה בפאב

הופעות קמאו
 בפרק 10 של עונה 1 הופיעו בתפקיד עצמם אורי שטרק, אסנת חכים, ג'יי מולוני, גיא אסיף, דלית קהאן, טינקרבל ורועי צ'יקי ארד, כמרואייניה של גלי.

 בפרק 13 של עונה 3 הופיע איתן פוקס כאורח בחתונתם של גלי וחנן.

תגובות לסדרה
הסדרה, אשר זכתה להצלחה גדולה ולקהל מעריצים רב עסקה בנושאים חדשניים, כגון הומוסקסואליות, שלא הוזכרה עד אז בטלוויזיה הישראלית. מסיבה זו נחשבת הסדרה לפורצת דרך בעיני קהילת הלהט"ב. חידוש נוסף היה רקע המציאות האקטואלית שהשתקף בסדרה (בעיקר בעונה הראשונה). מפנים חשובים בחייהן של הדמויות התרחשו על רקע אירועים מרכזיים במציאות היומיומית הישראלית: כך למשל, שימש רצח ראש הממשלה יצחק רבין כרקע לסצנת יציאה מהארון. כמו כן התייחסה הסדרה לפיגועי הטרור, לסכסוך הישראלי-ערבי ולשירות בצה"ל, וכן לעלייה מברית המועצות לשעבר בשנות ה-90.

 בתרבות 

 בתוכנית "טלוויזיה מהעתיד" נעשו מספר מערכונים בשם "חבל על הזמן" שמהווים פרודיה והומאז' לסדרה.
 באוגוסט 2025 משרד החינוך הודיע על תוכנית לימודים חדשה לתלמידי מגמות קולנוע ותקשורת שתתמקד ביצירה הטלוויזיונית הישראלית והשפעתה על החברה, התרבות והזהות הישראלית. התוכנית תיכנס לתוקף כבר בשנת הלימודים תשפ"ו ותיועד לתלמידי תיכון וחטיבות עליונות הלומדים ברמת חמש יחידות לימוד בקולנוע ותקשורת. "פלורנטין" נכללת בתוכנית.

מופעים
20 שנה לאחר סוף הסדרה, התאחדו קארין אופיר, אורי בנאי וניר פרידמן לטובת העלאת מופע משותף משירי פסקול הסדרה ולהיטים מחייהם האישיים.

ראו גם
 בת ים - ניו יורק
 הפוך

קישורים חיצוניים





הערות שוליים

קטגוריה:סדרות טלוויזיה ישראליות שעלו לשידור בשנת 1997
קטגוריה:סדרות דרמה ישראליות
קטגוריה:טלעד: תוכניות וסדרות
קטגוריה:תל אביב-יפו בטלוויזיה
קטגוריה:פלורנטין
קטגוריה:תוכניות להט"ב ישראליות